S-144/2017

Mál þetta, sem þingfest var og dómtekið fimmtudaginn 21. september sl., er höfðað með ákæru lögreglustjórans á Suðurlandi þann 9. ágúst sl., á hendur V-kk-þgf B-kk-þgf G-kk-þgf, til heimilis að Kirkjulækjarkoti 4, Rangárþingi eystra,

I. fyrir umferðarlagabrot

með því að hafa, aðfaranótt sunnudagsins 19. mars 2017, ekið bifreiðinni [...] um Sæbraut í Reykjavík að bensínstöð Shell við Kleppsveg, undir áhrifum áfengis (vínandamagn í blóði 1,06 ‰) og óhæfur til að stjórna bifreiðinni örugglega vegna áhrifa tetrahýdrókannabínóls.

Teljast brot ákærða varða við 1. mgr., sbr. 2. mgr. 45. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

007-2017-12838

II. fyrir umferðarlagabrot

með því að hafa, að kvöldi miðvikudagsins 3. maí 2017, ekið bifreiðinni PF-957 um Ásbraut í Hafnarfirði, óhæfur til að stjórna bifreiðinni örugglega vegna áhrifa tetrahýdrókannabínóls.

Telst brot ákærða varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

007-2017-23714

Þess er krafist að ákærði verði dæmdur til refsingar og til að sæta sviptingu ökuréttar frá 22.07.2019 að telja samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu er varða ákærulið I, kemur fram að tetrahýdrókannabínólsýra hafi fundist í þvagi ákærða. Þá hafi í blóði hans mælst tetrahýdrókannabínól 2,9 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu er varða ákærulið II, kemur fram að tetrahýdrókannabínólsýra hafi fundist í þvagi ákærða. Þá hafi í blóði hans mælst tetrahýdrókannabínól 4,0 ng/ml. Um málavexti að öðru leyti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði fjórum sinnum áður sætt refsingu. Þann 19. október 2012 lauk ákærði tveimur málum hjá lögreglustjóranum á Suðurnesjum með sátt, í báðum tilvikum vegna aksturs undir áhrifum ávana- og fíkniefna og var hann þá sviptur ökurétti í samtals sex mánuði. Þá lauk ákærði þann 30. janúar 2013, einu máli með sátt við lögreglustjórann á höfuðborgarsvæðinu, er einnig varðarði akstur undir áhrifum ávana- og fíkniefna. Var hann þá sviptur ökurétti í tvo mánuði til viðbótar. Þá var ákærði þann 14. mars sl., með dómi fundinn sekur um akstur undir áhrifum ávana- og fíkniefna.

Refsing ákærða er að virtum sakaferli hans hæfilega ákveðin fangelsi í 45 daga. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirlitum sækjanda 176.938 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, V-kk-nf B-x-x G-kk-nf, sæti fangelsi í 45 daga.

Ákærði er sviptur ökurétti ævilangt.

Ákærði greiði allan sakarkostnað, 176.938 krónur.

S-kvk-nf I-kvk-nf.